OpenLLM-France/wikimedia huggingface dataset:
# Discos Radiactivos Organizados

Discos Radiactivos Organizados, baita ere DRO, Espainiako diskoetxe ospetsua izan zen. Sortzailea Servando Carballar izan zen, 1982an, Aviador DRO tekno-pop taldearen burua. Hasiera batean, beren diskoak autoeditatzeko sortu zuten, baina zigiluaren hasierako arrakastari esker, La movida madrileñaren musika talde ezberdinei diskoak editatzen hasi ziren, besteak beste, Parálisis Permanente, Siniestro Total, Glutamato Ye-Yé, Decibelios, Alphaville... Horrela, Espainiako lehen musika konpainia independentea bihurtu zen.

## Historia

1983an Tres Cipreses zigilua bereganatu zuen, eta 1984an GASA zigilua erosi zuen. 80ko hamarkadaren erdialdean, musika-estiloen arabera antolatutako bizitza laburreko hainbat zigilu sortu zituen:
* Neon Danza (música de baile)
* Anubis (Jazz, New Age)
* Dro Rock (Rock)
1988an, Servando Carballar eta Marta Cerverak (biak Aviador DRO-koak) DRO zigilua utzi zuten, zigiluaren jatorrizko espiritua hutsaldu zela eta negozioetan eta dirua egitean gero eta zentratuago zegoela iritzita. DROren lehen garaietako espiritua berreskuratzen saiatzeko, La Fábrica Magnetica zigilua sortu zuten.
1989an DROk Producciones Twins erosi zuen eta Grupo DRO sortu zuen, espainiar musikaren industriaren historiako zigilu independente handiena bihurtuz. 1993an, mila milioi pezetaren truke (kopuru horren zati handi bat Dro Taldearen zorrei aurre egiteko erabili zen) DRO Taldea (DRO, GASA eta Twins-ek osatua) Warner Music Internationalek erosi zuen. Erosi ondoren, Dro East West sortu zen, eta Dro, Gasa eta Twins logotipoak diskoetan agertu ohi ziren arren, ordurako multinazional gisa aritzen ziren eta ez zuten zerikusirik jatorrizko zigiluekin.
Urteen poderioz, talde asko hartu zuen bere eginbidean: Fangoria, Nacha Pop, Gabinete Caligari, Loquillo, Los Nikis, Los Cardiacos, Los Flechazos, Los Locos, Extremoduro, Mojinos Escozíos, Marea, La Fuga, Fito & Fitipaldis, Celtas Cortos, Def Con Dos, Second eta beste asko.
Dro East West sortu ondoren, nazioarteko artista mainstream hauek ere sartu ziren zigiluaren katalogoan: Simply Red, Chris Rea, Paolo Conte, Jean Michel Jarre, Laura Pausini.
2000. urtean zigiluak Dro Atlantic izena hartu zuen, Atlantic Records, Elektra Records, Nonesuch Records edo Rhino bezalako zigilu estatubatuarren katalogoa gehituz.

## Diskoetxeko hasierako talde batzuk

* Un Pingüino en mi Ascensor
* Parálisis Permanente
* Siniestro Total
* Alphaville
* Decibelios
* Glutamato Ye-Yé

## Erreferentziak

* ↑ https://rateyourmusic.com/label/grabaciones_accidentales/
* ↑ https://www.efeeme.com/tag/la-fabrica-magnetica/
* ↑ https://hemeroteca.lavanguardia.com/preview/1993/01/17/pagina-57/33723194/pdf.html
* ↑ https://web.archive.org/web/20150418031310/http://lnx.indajaus.com/acidjazzhispano/modules.php?name=Content&pa=showpage&pid=2298

## Kanpo estekak

* Datuak: Q3030172
# Coraline

Coraline (2002), Neil Gaiman idazle ingelesaren eleberria da. genero fantastikoa eta beldurrezkoa uztartzen dituena. Aliceren abenturak Lurralde Miresgarrian eleberriarekin konparatu izan da eta Henry Selick-ek 2009an izen bereko filmea egin zuen stop motion teknika erabiliz. Julen Gabiriak euskaratu du eleberria.

## Argumentua

Oharra: Atal honek istorio osoa edo amaiera argitzen du.
Coraline eta haren gurasoak 150 urte dituen etxe batera doaz bizitzera. Gurasoak oso lanpeturik daudenez Colarine aspertu egiten da eta ingurua esploratzeari ekiten dio. Eraikin berean bizi diren auzotarrak ezagutzen ditu horrela, erretiroa hartutako bi aktore (Spink eta Forcible andereak) eta Bobo jauna (Bobinsky izena du filmean) saguei musika jotzen eta salto egiten irakasten diena. Katu harro bat ere ezagutzen du.
Halako batean ate itxi bat aurkitzen du. Giltzaz ireki eta mundu alternatibo batetara daraman pasabidea aurkitzen du. Mundu alternatibo horretan "beste ama" eta "beste aita" ditu zain. Gurasoen kopiak dira, baina badute diferentzia nabarmen bat, begien lekuan botoiak dituzte josita. Janari goxoak prestatzen dizkiote Coralineri, berarekin jolasten dute, eta mundu hartan gelditu dadin eskatzen diote. Mundu errealean ezagututako katu bera ere aurkitzen du, baina mundu honetan hitzegiteko gaitasuna du. Egunaren amaieran jatorrizko etxera itzultzen da.
Esnatzerakoan gurasoak falta dituela konturatzen da. "Beste amak" bahitu ditu eta haiek askatzera joatea erabakitzen du. Beste garai batzutako hiru haurren mamuak ere aurkitzen ditu, "beste amak" begiak josi ziezaien utzi ziotenak eta han harrapatuta gelditu zirenak. Haien arimak eta gurasoak aurkitu eta pasabidetik ihes egiten du, baina "beste amaren" eskuak ere lortzen du pasabidea zeharkatzea. Hurrengo gauean Coralinek esku hori putzu sakon batera erakartzen du eta bertan erortzen da atearen giltza eta guzti, mundua "beste amagandik" betirako askatuz.

## Adaptazioak

Henry Selick zuzendari esatubatuarrak izen bereko filmea egin zuen 2009an stop motion teknika erabiliz. Wybourne Lovat pertsonaia sartu zuen, Coralineren laguna izango dena mundu bietan.
Eleberri grafikoa bat ere argitaratu zen 2007an Todd Klein gidoilariak eta P. Craig Russell marrazkilariak egindakoa. 2009an Stephin Merritten musika eta hitzekin eta David Greenspanen gidoiarekin musikal bat egin zen. Azkenik bada bideojoko bat ere 2009an D3 Publisher of America-k egindakoa.

## Erreferentziak

* ↑ (Ingelesez) «Coraline and the Other Imaginary Worlds» Focus Features (Noiz kontsultatua: 2021-07-23).
* ↑ (Ingelesez) «Coraline (2009)» IMDb (Noiz kontsultatua: 2021-07-23).
* ↑ (Gaztelaniaz) «CORALINE» www.popularlibros.com (Noiz kontsultatua: 2021-07-23).
* ↑ (Ingelesez) «Wyborn Lovat» Coraline Wiki (Noiz kontsultatua: 2021-07-23).
* ↑ «Newsarama | GamesRadar+» Newsarama (Noiz kontsultatua: 2021-07-23).
* ↑ (Ingelesez) Blankenship, Mark. (2009-06-03). «The Score and the Story, Inseparable» The New York Times ISSN 0362-4331. (Noiz kontsultatua: 2021-07-23).

## Kanpo estekak

* Datuak: Q475125
* Multimedia: Coraline / Q475125
# Coraline Vitalis

Coraline Vitalis (Vieux-Habitants, Guadalupe, 1995eko maiatzaren 9a) eskriman lehiatzen den frantziar kirolaria da, ezpata modalitatean espezialista.
Udako Olinpiar Joko bitan parte hartu zuen, 2020 eta 2024 urteetan, zilarrezko domina bat eskuratuz Parisen, 2024an, taldekako proban (Marie-Florence Candassamy, Auriane Mallo eta Alexandra Louis-Marie-rekin batera).
2023ko Krakoviako Europako Jokoetan urrezko domina lortu zuen taldekako proban. Bost domina irabazi zituen Europako Esgrima Txapelketan, 2017 eta 2024 urteen artean.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 02 ! | Taldekako ezpata |
| Europako Jokoak ||||
| Urtea | Lekua | Domina | Proba |
| 2023 | Krakovia Polonia | 01 ! | Taldekako ezpata |
| Europako Txapelketa ||||
| Urtea | Lekua | Domina | Proba |
| 2017 | Tiflis Georgia | 01 ! | Taldekako ezpata |
| 2018 | Novi Sad Serbia | 01 ! | Taldekako ezpata |
| 2019 | Dusseldorf Alemania | 01 ! | Banakako ezpata |
| 2022 | Antalya Turkia | 01 ! | Taldekako ezpata |
| 2024 | Basilea Suitza | 03 ! | Taldekako ezpata |

## Erreferentziak

* ↑ «Coraline Vitalis - Olympic Games Facts and Results» www.olympiandatabase.com (Noiz kontsultatua: 2024-08-07).
* ↑ «INTERNATIONAL FENCING FEDERATION - The International Fencing Federation official website» INTERNATIONAL FENCING FEDERATION - The International Fencing Federation official website (Noiz kontsultatua: 2024-08-07).
* ↑ «Coraline Vitalis (Fencing) : Prize list and results» www.the-sports.org (Noiz kontsultatua: 2024-08-07).

## Kanpo estekak

* Datuak: Q30320946
* Multimedia: Coraline Vitalis / Q30320946
# Coralie Lassource

Coralie Lassource, (Maisons-Laffitte, Frantzia, 1992ko irailaren 1a), eskubaloian aritzen den kirolari frantziarra da..
2020ko Udako Olinpiar Jokoetan, Tokio 2020an (Tokio), esku hartu, eta urrezko domina eskuratu zuen eskubaloian, Frantzia ordezkatuz; ROCeko taldearen (zilarrezko domina) eta Norvegiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten Frantziako taldea: Méline Nocandy, Blandine Dancette, Pauline Coatanea, Chloé Valentini, Allison Pineau, Coralie Lassource, Grâce Zaadi Deuna, Amandine Leynaud, Kalidiatou Niakaté, Cléopatre Darleux, Océane Sercien-Ugolin, Laura Flippes, Béatrice Edwige, Pauletta Foppa, Estelle Nze Minko]] eta Alexandra Lacrabèrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Eskubaloia, emakumezkoa. |

## Erreferentziak

* ↑ «Coralie Lassource» olympedia.org (Ingelesez)
* ↑ "Coralie Lassource" olympics.com (Gaztelaniaz)

## Kanpo estekak

* Datuak: Q16543914
* Multimedia: Coralie Lassource / Q16543914
# Coraline Labourdette

Coralie Labourdette (Baiona, Lapurdi, 1890 - ib. 1957) Frantziako Erresistentziaren kidea izan zen.

## Biografia

Baionako Katedralaren ondoko Espainia karrikan bizi izan zen, eta bizilekua erresistenteen gordeleku bilakatu zuen. Urruñako (Lapurdi), Baionako eta Londresko sareen arteko komunikazioei bide ematen zien.

## Omenaldia

* 2021ean Baionako mediatekan Emazteak itzaletik argitara erakusketa muntatu zuten, luzaroan ezezagun egon diren emakumeak bistaratzeko asmoz. Erakusketak emakumeei ukatu zaien memoria eman nahi izan zien. Hamabi taula jarri zituzten erakusketa gelan, Emazteak erresistentzian, Baionako batasun femeninoa izenburupean. Taula haietako batean Coralie Labourdette-ren izena agertzen zen, baita Amelina Ermeline Devant-Le Gallenarena, eta Jacqueline Bidegorrirena ere. Antolaketaren ardura Les Bascos elkarteak hartu zuen bere gain, erakusketaz haratago, herritarrei zuzenduriko gida bat eta dokumental bat ekoizteko xedea azaldu zuten.

## Erreferentziak

* ↑ Koskarat, Oihana Teyseyre. «Isilpekoak kontatzeko» Berria (Noiz kontsultatua: 2021-03-04).
* ↑ «Ahaztutako emazteak lehen planora ekartzeko xedez» Kazeta.eus 2020-12-29 (Noiz kontsultatua: 2021-03-04).
* Datuak: Q105757897
# Diana Uribe

Diana Uribe Forero (1959ko martxoaren 30a, Bogota) kolonbiar historialari, filosofo eta irrati esatari bat da.
Historia unibertsalari buruzko irratsaioetan espezializatu da, horietako asko podcast gisa interneten edonork entzungai.
* Datuak: Q5805182
* Multimedia: Diana Uribe / Q5805182
# Diana bainuaren ondoren

Diana bainuaren ondoren (frantsesez: Diane sortant du bain) François Boucher frantziar margolariaren lan ospetsua da. 1742an margotuta, egiteko oihal gaineko olioaren teknika erabili zuen. Parisko Louvre museoan gordetzen da.

## Deskribapena

Oihalean Diana jainkosa biluzik agertzen da. Badakigu Diana dela zeren eta buruan ilargi batez apaindutako perla-koroa erakusten baitu. Haren ondoan ninfa bat haren oinetan belaunikatuta dago. Diana kolore ilunagoak dituzten zetazko oihalen gainean dago eserita, horrela, haren azala zuriarekin kontrastea eragiten dute. Dianaren gorputza isla gorrixkak ditu, eta horiek ere paisaiaren berde-urdinekin ere kontrastatzen dute.
Bi nesken gertu Dianaren sinboloak ikus daitezke: ehiza-zakurrak, arkua eta buiraka, harrapatutako hegazti eta animalia batzuk...

## Kanpo-estekak

* (Frantsesez):Margolanari buruzko komentarioa.
* Datuak: Q3556817
* Multimedia: Diana after the Bath - Boucher (Louvre INV 2712) / Q3556817
# Diana Svertsov

Diana Svertsov (2004ko azaroaren 15a) Israelgo gimnasta erritmikoa da. Taldeka aparatu guztietan urrea irabazi zuen 2022ko Europako Txapelketan, eta proba berean zilarrezko domina 2022ko Munduko Txapelketan. Berak ordezkatu zuen Israel 2024ko Parisko Olinpiar Jokoetan, emakumezkoen talde erritmikoan, eta taldeak zilarrezko domina irabazi zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Taldeka aparatu guztiak |
| Munduko Txapelketak ||||
| Urtea | Lekua | Domina | Proba |
| 2022 | Sofia | 02 ! | Taldeka aparatu guztiak |
| 2022 | Sofia | 02 ! | 5 uztail |
| 2023 | Valentzia | 01 ! | Taldeka aparatu guztiak |
| 2023 | Valentzia | 01 ! | 3 zinta + 2 pilota |
# Diana Zurco

Diana Zurco (Hurlingham, Buenos Aires, Argentina, 1980ko urriaren 12a) argentinar irrati-esataria eta telebista-aurkezlea da. 2020az geroztik Televisión Pública telebista katean egiten du lan.

## Bizitza

Hurlinghamgo Cardenal Stepinac eskola katolikoan egin zituen bigarren hezkuntzako ikasketak. Ikasketak amaitu ondoren, zenbait ile-apaindegitan eta edertasun-zentrotan egin zuen lan. Egun batean, beste norabide bat hartu zuen eta esataritza ikasi zuen.
2014ko abenduan esatari nazional diploma lortu zuen ISERren.
2015ean esatari eta erredaktore hasi zen Radio de la Ciudad irrati kateko albistegietan.
2020ko martxoaren 16az geroztik Televisión Pública telebista kateko albistegietan egiten du lan aurkezle.
* Datuak: Q94953779
* Multimedia: Diana Zurco / Q94953779
# Danvers (Illinois)

Danvers Illinoiseko herri bat da. McLean konderrian kokatua dago. 2010ean 1.154 biztanle zituen, 2,22 kilometro koadrotan banatuta.

## Ikus, gainera

* McLean konderria

## Kanpo estekak

* Datuak: Q1376830
# Danubioren deltako poni

Danubioko deltako ponia, edo Danubioaren deltako zaldia Danubioren deltan kokatzen den basazaldiaren populazio bat da. aparteko arraza bat izateko mailara ailegatzen ez den populazio honen garapenarekin, bere baldintza ekologiko berezietan kokaturik, zaldi mota berezi bat sortu da edozein moduan, Danubioko deltako ponia hain zuzen. Zaldiak Leteako oihanean larretzen dira gehien bat.
Bere tamaina txikia zein gainontzeko ezaugarriengatik, Danubioko deltako zaldi hauek ponien sailkapen taldean sartzen dira.

## Arrazaren egoera

2000en urtean 3.600 zaldi inguru larretzen ziren libre Letea oihaneko parke naturalean.

## Erreferentziak

* ↑ (Ingelesez) Arrazari buruzko artikulua "The equinest" entziklopedian.

## Kanpo estekak

* (Ingelesez) Arrazari buruzko WEB-a
* Danubioren Deltako ponien argazkiak

### Bideoak

* Arrazari buruzko bideoa
* Datuak: Q5221258
# Danvers (Minnesota)

Danvers Minnesotako hiri bat da. Swift konderrian kokatua dago. 2010ean 97 biztanle zituen, 1,92 kilometro koadrotan banatuta.

## Ikus, gainera

* Swift konderria

## Kanpo estekak

* Datuak: Q1152523
# Danubioko ibilbide zikloturista

Danubioko ibilbide zikloturista bizikletaz egiteko prestatutako ibilbidea da, eta, betiere, Danubio ibaiaren ibilbideari jarraituz, Europako zortzi herrialde zeharkatzen ditu: Alemania, Austria, Eslovakia, Hungaria, Kroazia, Serbia, Bulgaria eta Errumania. Bere luzera osoa 2857 kilometrokoa da eta munduko ibilbide zikloturista ospetsuenetako bat da. Bidegorriak antzinako erromatar galtzada bat jarraitzen du Danubion zehar, geltokiak, gazteluak eta gotorlekuak lotzen zituena. Hau, Donauweg (Danubioko bidea), "Istro" edo Vía Istrum bezala ezagutzen zen.
Ibilbide gehiena EuroVeloko 6. ibilbideari dagokio, 2020an Europako 43 herrialde bizikletaz lotzeko asmoa duen Europako sareari. Bere ibilbidea, Danubioren ibilbideari jarraituz doa, jaiotzen denetik, Oihan Beltzaren erdian, Itsaso Beltzaren uretan itsasoratzen den arte. Alemaniako Donaueschingen herritik abiatzen da eta Errumaniako Constanza hirian amaitzen da.

## Alemaniako zatia

Donaueschingenen hasten da, ospetsua, bertan, Danubio ibaia sortzen duen iturria dagoelako. Tarte hau Passaun amaitzen da. 595 kilometroko luzera du. Gainera, ibilbide eta txango alternatiboak ere baditu, 210 kilometrokoak. Tarte horretan bisitatu daitezkeen herri nagusiak Ulm, Donauwörth, Ingolstadt, Kelheim, Ratisbona eta Straubing dira.

## Austriako zatia

326 kilometroko luzera du. Passaun hasten da, Alemaniako azken herrian, eta herrialdeko hiriburuan amaitzen da: Viena. Zatirik ospetsuena da bere zerbitzuen eta azpiegituraren garapena dela eta. Ibilbidea zolatuta dago, seinaleztatuta, eta desnibela oso txikia da. Gainera, zatirik gehienean, bi ertzek erreia dute, eta posible da ibai bazterrak aukeratzea eta aldatzea, zubien bidez eta zikloturistak gurutzatzen dituzten ontzi txikien bidez.
Ibilbidean bisitatu daitezkeen herri nagusiak Linz, Melk, Krems eta Tulln dira.
Ibilbideko beste interesgune batzuk:
* Schlögen meandroa, goitik ikus daiteke txango alternatibo bat jarraituz.
* Mauthausen-Gusen kontzentrazio-esparruko monumentua.

## Eslovakiako eta Hungariako zatia

Ibilbidearen zati hau igarotzen den hiri nagusiak Bratislava (Eslovakiako hiriburua), Győr, Esztergom, Budapest (Hungariako hiriburua) eta Duna-Dráva Parke Nazionala dira. Guztira 525 kilometro inguru dira.

## Ikus, gainera

* Bizikleta bidea
* Zikloturismoa
* Datuak: Q540745
* Multimedia: EuroVelo 6 / Q540745
# Danubioko suabiarrak

Danubioko suabiarrak (alemanez: Donauschwaben) Europako hego-ekialdeko herrialdeetan, bereziki Danubio ibaiaren bailaran, bizi diren populazio aleman hiztunak dira. Gehienak Otomandar Inperioa kanporatzeak utzitako lurrak birpopulatzeko XVIII. mendean erabili ziren kolono-immigranteen ondorengoak dira.
Ezarri ziren lurraldeen garapen historiko desberdina dela eta, Danubioko suabiarrak ezin dira herri bakar bat bezala ikusi. Gaur egungo edo iraganeko estatuetatik ateratako alemanak dira: Hungariako alemanak; Satu Mare suabiarrak; Banat suabiarrak eta Serbiako Vojvodinako alemanak, bere burua Schwowe deitzen dutenak; Kroaziako Eslavonia (batez ere Osijek eskualdea). Karpatoetako alemanak eta Transilvaniako saxoiak ez dira sartzen Danubioko suabiarrak taldean.

## Kanpo estekak

* (Gaztelaniaz):Suaboen historiaren laburpena.
* Datuak: Q699958
* Multimedia: Danube Swabians / Q699958
# Danvers (Massachusetts)

Danvers Ingalaterra Berriko herri bat da, Essex, Ameriketako Estatu Batuetako Massachusetts estatuan. Azken zentsuaren arabera 28.087 biztanle zituen.

## Kanpo estekak

* Datuak: Q1066487
* Multimedia: Danvers, Massachusetts / Q1066487
# Danvers udalerria, McLean konderria (Illinois)

Danvers udalerria Ameriketako Estatu Batuetako Illinois estatuko udalerri bat da, McLean konderrian. Azken zentsuaren arabera 1.853 biztanle zituen, 45.15 milia karratu (116.9 km$^2$) eremuan.

## Ekonomia

2020ko zentsuaren arabera, Danvers udalerrian 658 etxebizitza zeuden. Per capita diru-sarrerak 36.825 estatubatuar dolar ziren.

## Kanpo estekak

* Datuak: Q5680747
# Dokumental

Dokumentala zinema eta telebistaren genero zabal ezfikziozkoa da, errealitatetik hartutako irudietan oinarritua eta nagusiki hezibidea edota historiarekin lotutako edukiak zabaltzeko helburu duena. Hasieran, film euskarrian grabatzen ziren, baina egun, bideo eta ekoizpen digitalak ere daude.
Egileak ematen dion antolaketak, egiturak eta soinuak (testuak eta elkarrizketak) eragina dute dokumentalak sailkatzeko.

## Historia

Askoren ustez, historiako lehen dokumentala Nanuk eskimala lan mutua (Nanook of the North, Robert J. Flaherty, 1922) izan zen; beste antzeko lan batzuk egin zituen: Moana (1926), Samoan girotua, eta Man of Aran (1934), Irlandako mendebaldeko Aran uharte urrunetan ehina. Hirurek exotizismoa eta erromantizismoa amankomunean zituzten.
Propaganda egitea Kino-Pravda serie sobietarren helburuetako bat zen, baina are nabariagoa izan zen Triumph des Willens ("Borondatearen garaipena") dokumental nazia (Leni Riefenstahl, 1935). Garai hartakoa da halaber Luis Buñuelen maisulan etnografikoa, Las Hurdes, tierra sin pan (1932).
1950eko hamarkadatik aurrera, Cinéma vérité edo "errealitatezko zinema" garatu zuten, Jean Rouch paristarrak abiatuta eta Ipar Amerikako Direct Cinema baliokidea zuena. Les Raquetteurs (1958), Salesman (1969), Showman, Near Death, The Children Were Watching eta Grey Gardens korronte horien adibide ezagunak dira.
Latinoamerikan ugaritu ziren neokolonialismo eta kapitalismoaren aurkako lanak: besteak beste, La Hora de los hornos (Octavio Getino eta Fernando E. Solanas, 1968). Txilen halaber Salvador Allenderen gobernuaren aurkako erasoa jaso zuten lan batean.
Naturari buruz, Le Monde du silence filma (Jacques Cousteau, 1956) eta Félix Rodríguez de la Fuenteren telebistarako dokumental seriea El Hombre y la Tierra (1975-1980) oso nabariak dira.
1980ko hamarkadatik aurrera, Godfrey Reggioren Qatsi trilogia (Koyaanisqatsi: Life out of balance, 1983; Powaqqatsi: Life in transformation, 1988 eta Naqoyqatsi: Life as war, 2002), bai eta Baraka ere (Ron Fricke, 1992) ospetsuak dira.
Azken urteotan, oihartzun handia izan dute halaber Microcosmos : Le peple de l'herbe, Le Peuple migrateur ("Haizearen nomadak"), La Marche de l'empereur, Fahrenheit 9/11 (Michael Moore, 2004), Super Size Me (Morgan Spurlock, 2004), An Inconvenient Truth (Davis Guggenheim, 2006) eta Earth (Alastair Fothergill eta Mark Linfield, 2007) filmek, besteak beste.

## Euskal Herrian

Euskal Herrian, Orson Wellesek 1955ean The Land of the Basques filmatu zuen; gero, Gotzon Elortza bizkaitarrak lehen euskarazko dokumentalak egin zituen, frankismoaren garaian: Ereagatik Matxitxakora (1959), Aberria (Erria) (1961) eta Elburua Gernika (1962), hain zuzen ere.
Azken urteotan, Euskal Pilota. Larrua harriaren kontra (Julio Medem, 2003), Bagdad Rap (2005) eta Amerikanuak (2009) azpimarratu behar dira.

## Ikus, gainera

* Dokumental onenaren Oscar Saria

## Kanpo estekak

* (Ingelesez)"International Documentary Association".
* Argia.eus: dokumentalak euskaraz edo euskarazko azpidatziekin online.
* EITB Nahieran: dokumentalak].
* Datuak: Q93204
* Multimedia: Documentary films / Q93204
# Doktrina

Doktrina arlo batean aditu diren batzuen aldetik ezartzen diren eta gizarteak onartzen dituen irizpide multzo bat da arlo juridiko, ekonomiko edo politikoan.
Doktrinak dira honakoak:
* Erlijio doktrina, erlijio batean jarraitu beharreko dogma eta erlijio-sinesmenak (ikus, doktrina katolikoa, doktrina protestantea...);
* Katixima edo kristau-ikasbidea;
* Doktrina juridikoa, epaile eta legelariek zuzenbidean ezarritako irizpideen multzo egonkorra;
* Doktrina ekonomikoa edo teoria ekonomikoa.

## Ikus, gainera

* Teoria
* Paradigma
* Doxa
* Fatua
* Monroe doktrina
* Truman doktrina

## Kanpo estekak

* Datuak: Q117850
* Multimedia: Doctrines / Q117850
# Dokuchaevita

Dokuchaevita mineral bat da.

## Ezaugarriak

Dokuchaevita elementu kimiko mineralaren formula kimikoa hau da: ${\ce {Cu8O2(VO4)3Cl3}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Dokuchaevite: Mineral information, data and localities.» www.mindat.org (Noiz kontsultatua: 12-05-2019).
# Dokudrama

Dokudrama dokumentalaren eta dramaren arteko nahaste bat da. Dokudrama bat film, irrati eta telebistan hedatzen den genero bat da. Telebistan, dokudramak bere jatorria telerrealitatean dauka XX. mendeko erdialdean garatzen hasi zen. Ezaugarri nagusia da gertaerak gertatzen diren bezala adieraztea, inolako oharrik gabe. Oinarrizko datuak eman, eta ikusleek nork bere ondorioak ateratzea. Duten antolaeraren arabera, hiru kategoriatan bana daiteke:

## Kanpo estekak

* Datuak: Q622370
# Daillens

Daillens Suitzako udalerria da. Vaud kantonamenduan dago, Gros-de-Vaud barrutia barrutian. 2014an 1,027 biztanle zituen 5,52 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68892
* Multimedia: Daillens / Q68892
# Dailly

Dailly, Eskoziako gaeleraz: Dail Mhaol Chiarain, Eskoziako udalerri bat da, Hegoaldeko Ayrshire konderrian.

## Kanpo estekak

* Datuak: Q1011838
* Multimedia: Dailly / Q1011838
# Daimler-Benz

Daimler-Benz automobilak egiten dituen enpresa-taldea da, 1926an sortua, Benz konpainia (1882an sortua) eta Daimler Motoren Gesellschaft (1890ean sortua) elkartu zirenean. Elkarte berri horrek automobilak egiten eta merkaturatzen ditu (Mercedes-Benz), eta baita hegazkingintzan, burdinbideetan eta itsasontzietan erabiltzeko motorrak ere. Hala ere, automobilen saila du ezagunena, ez bakarrik luxuzko autoen kalitateagatik, baita berrikuntzengatik ere (1936 urteaz geroztik Diesel motorreko autoak saltzen ditu). Bigarren Mundu Gerraren ondoren, enpresak hainbat alemaniar talde handi bereganatu zituen; horien artean Krupp taldea 1969an, eta 1986an AEG (elektromekanika) taldeko kapitalaren gehiengoa. Estrategia horren bidez, Daimler-Benz Europako lehenengo automobil-taldea bihurtu da, Volkswagenen aurretik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q541477
* Multimedia: Daimler-Benz AG / Q541477